Gunung Talamau

Gunung Talamau inggih salah satunggaling gunung ingkang dumunung ing Désa Pinagar, Kacamatan Kinali, Kabupatèn Pasaman Barat, Provinsi Sumatra Barat, Indonésia sisihan kaliyan Gunung Pasaman. (dipunundhuh tanggal 4 Novèmber 2012) Gunung Talamau inggih gunung ingkang paling inggil ing Provinsi Sumatra Barat, dhuwuripun kirang langkung 2,920 mèter saking nginggil laut.  (dipunundhuh tanggal 4 Novèmber 2012) Gunung Talamau kalebet jinis gunung geni ingkang boten aktip.

 Géografi 
Miterat asiling panaliten saking Pusat Penelitian Geoteknologi Lembaga Widya Indonésia (LIPI), Gunung Talamau dumadi saking manéka warna jinis watu, inggih punika watu vulkanik produk Galau (campuran) Talamau. (dipunundhuh tanggal 4 Novèmber 2012) Saking Major Elemen ingkang nedahaken jinising batuan beku ing laladan kasebat, dados dipunbedakaken dados sekawan jinis, inggih punika jinis batuan basa (basalt), menengah (andesit), rada asam (dasit), dan granit (asam).

 Kaendahan ing sakitering gunung 
Wonten ing sangandhaping pucuk gunung, udakawis ing inggil 2.750 m, wonten 13 tlaga, inggih punika   (dipunundhuh tanggal 4 Novèmber 2012):
 Talago Buluah Parindu.
 Talago Cindua Mato.
 Talago Imbang Langik.
 Talago Lumuik.
 Talago Mandeh Rubiah.
 Talago Puti Bungsu.
 Talago Puti Sangka Bulan.
 Talago Rajo Déwa.
 Talago Satwa.
 Talago Siuntuang Sudah.
 Talago Tapian Puti Mambang Surau.
 Talago Tapian Sutan Bagindo.

Ing Gunung Talamau ugi wonten grojogsn kanthi dhuwuripun langkung saking 100 mèter, ingkang misuwur kanthi sebatan
Air Terjun Puti Lenggo Geni.

 Transportasi 
Manawi badhé tumuju dhateng gunung Talamau saged saking kalih arah, inggih punika saking laladan Rao (laladan watesaning provinsi Sumatra Utara lan Sumatra Barat) kaliyan kitha Padang. Nanging boten usah kuwatos bilih sapunika wisatawan saged kanthi gampil pados akses tumpakan dhateng gunung punika awit wonten ing kitha Padang sampun kathah transportasi kanthi rute Padang-Pasaman Barat. Para wisatawan saged piknik dhateng gunung kanthi ngginakaken angkudan umum, dangunipun kirang langkung 6 jam kanthi beya Rp30.000 saben tiyang.

Sasampunipun dumugi papan parkir ing ngandhap gunung, para wisatawan salajengipun kedah minggah gunung kanthi mlampah. Manawi ingkang remen minggah gunung, titik awalipun saged dipunwiwiti saking tigang laladan, inggih punika saking désa Pinagar, Malampah lan Kinali kanthi dangunipun minggah gunung kirang langkung 12 jam.

 Akomodasi 
Beya tiket wisatawan Gunung Talamau inggih punika Rp4000 saben tiyang lan dipunbayaraken wonten ing pos II. Fasilitas ingkang dipunsameptakaken inggih wonten 5 pos kanggé lèrèn lan ugi wonten jasa guide.

 Uga delengen 
 Pratélan gunung ing Indonésia
 Pratélan gunung geni ing Indonésia

 Cathetan suku 

Kategori:Gunung ing Indonésia
Kategori:Gunung ing Sumatra Kulon